สัปดาห์นี้มีประเด็น
เปิดงานเช้าวันจันทร์ที่ 29 ต.ค. มีประเด็นข่าวการเงินน่าสนใจทั้งวัน เริ่มจากช่วงเช้าเวลา 10.00 น. ธนาคารกสิกรไทย และศูนย์วิจัยยุทธศาสตร์ไทยจีน แห่งสำนักงานคณะกรรมการวิจัยแห่งชาติ จะจัดงานเสวนานานาชาติ &#8220;อนาคตแห่งทศวรรษ : เอเชีย&#8221; รวมทั้งจะมีพิธีลงนามความร่วมมือพัฒนาบริการแฟคเตอริงระหว่างธนาคารกสิกรไทยและธนาคารจีน 6 แห่ง ณ โรงแรมพลาซ่า แอทธินี ถนนวิทยุ
27 ต.ค. 2555

เปิดงานเช้าวันจันทร์ที่ 29 ต.ค. มีประเด็นข่าวการเงินน่าสนใจทั้งวัน เริ่มจากช่วงเช้าเวลา 10.00 น. ธนาคารกสิกรไทย และศูนย์วิจัยยุทธศาสตร์ไทยจีน แห่งสำนักงานคณะกรรมการวิจัยแห่งชาติ จะจัดงานเสวนานานาชาติ “อนาคตแห่งทศวรรษ : เอเชีย” รวมทั้งจะมีพิธีลงนามความร่วมมือพัฒนาบริการแฟคเตอริงระหว่างธนาคารกสิกรไทยและธนาคารจีน 6 แห่ง ณ โรงแรมพลาซ่า แอทธินี ถนนวิทยุ 
ช่วงบ่ายเวลา 13.00 น. ธนาคารกรุงเทพ ร่วมกับ บริษัท โตโยต้า มอเตอร์ ประเทศไทย ได้จัดกิจกรรมส่งเสริมการขายสำหรับผู้ถือบัตรเครดิตธนาคารกรุงเทพ ด้วยการมอบสิทธิชิงโชครถยนต์โตโยต้า 3 คัน 3 สไตล์ เพื่อกระตุ้นให้เกิดการใช้จ่ายผ่านบัตรเครดิตธนาคารกรุงเทพ และขยายฐานสมาชิกบัตรใหม่ ณ ลานด้านหน้า ธนาคารกรุงเทพ ถนนสีลม 
ในวันเดียวกัน เวลา 13.30 น. นายวิรุฬ เตชะไพบูลย์ รมช.คลัง เป็นประธานงานแถลงข่าว การจัดงานเฉลิมพระเกียรติ “๙๙ กษาปณ์แห่งองค์ราชัน คลังมรดกแห่งแผ่นดิน” ณ กรมธนารักษ์
ทุกวันสุดท้ายของเดือน (31 ต.ค.) พลาดไม่ได้กับการแถลงภาวะเศรษฐกิจประจำเดือน ก.ย. และติดตามโค้งสุดท้ายทิศทางเศรษฐกิจและแนวโน้มในปีหน้าเศรษฐกิจจะทรงหรือทรุด จากธนาคารแห่งประเทศไทย (ธปท.)
ส่วนอีกสัมนาที่น่าสนใจ เรื่อง “อนาคตเศรษฐกิจและแรงงานไทยภายใต้ประชาคมอาเซียน” สนใจไปฟังได้วันที่31 ต.ค. 10.00 น. ที่ ณ ห้องประชุมจอมพล ป. ชั้น 5 กระทรวงแรงงาน